Document ID: 32000D0611

Απόφαση της Επιτροπής
της 11ης Οκτωβρίου 2000
περί τροποποιήσεως της απόφασης 94/278/ΕΚ της Επιτροπής για την κατάρτιση καταλόγου τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων που υπάγονται στις διατάξεις της οδηγίας 92/118/ΕΟΚ του Συμβουλίου
[κοινοποιηθείσα υπό τον αριθμό Ε(2000) 2978]
(Κείμενο που παρουσιάζει ενδιαφέρον για τον ΕΟΧ)
(2000/611/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες της οδηγίας 90/425/ΕΟΚ(1), όπως τροποποιήθηκε τελευταία από την απόφαση 1999/724/ΕΚ(2), και ιδίως το άρθρο 10 παράγραφος 2 στοιχείο α),
Εκτιμώντας τα ακόλουθα:
(1) Η απόφαση 94/278/ΕΚ της Επιτροπής(3), όπως τροποποιήθηκε τελευταία από την απόφαση 98/597/ΕΚ(4), καθορίζει κατάλογο τρίτων χωρών από τις οποίες τα κράτη μέλη εγκρίνουν τις εισαγωγές ορισμένων προϊόντων στα οποία αναφέρεται η οδηγία 92/118/ΕΟΚ του Συμβουλίου.
(2) Οι αρχές του Ισημερινού ζήτησαν να προστεθεί ο Ισημερινός στον κατάλογο τρίτων χωρών από τις οποίες τα κράτη μέλη εγκρίνουν τις εισαγωγές σαλιγκαριών που προορίζονται για κατανάλωση από τον άνθρωπο. Δεν έχει ακόμη διενεργηθεί επιτόπια επιθεώρηση από την Κοινότητα. Ωστόσο, οι υγειονομικές εγγυήσεις τις οποίες παρείχαν οι αρχές του Ισημερινού θεωρείται ότι αρκούν για να είναι δικαιολογημένη η αναγραφή του Ισημερινού στον ανωτέρω κατάλογο. Η παρούσα απόφαση ενδέχεται να αναθεωρηθεί ανάλογα με την έκβαση τυχόν μελλοντικής επιθεώρησης από την Κοινότητα.
(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο μέρος ΧΙ του παραρτήματος της απόφασης 94/278/ΕΚ, προστίθεται η ακόλουθη γραμμή σύμφωνα με την αλφαβητική σειρά του κωδικού ISO:
"&gt;ΘΕΣΗ ΠΙΝΑΚΑ&gt;".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Οκτωβρίου 2000.

Labels: 17
5
0
3
6
18